Må ikke forveksles med Line of Control.
Kartet viser den vestlige delen av Line of Actual Control, som ligger mellom kinesisk-okkupert og indisk-okkupert territorium i Himalaya-regionen. Linjen var i fokus under en kort krig i 1962 da indiske og kinesiske styrker kjempet for å få kontroll over området «der ikke engang et gresstrå vokser», slik Indias daværende statsminister Nehru beskrev det.

**Line of Actual Control (LAC)** («Den faktiske kontrollinjen») er den faktiske, eller fungerende, grensen mellom India og Kina. Den fungerer som en grense mellom de indisk-okkuperte og kinesisk-okkuperte områdene av de omstridte territoriene i Himalaya siden den sino-indiske krig i 1962. LAC er 4 057 km lang og går langs tre områder i Nord-Indias delstater: i vest Ladakh og Kashmir, i midten Uttarakhand og Himachal Pradesh og i øst Sikkim og Arunachal Pradesh. Den daværende kinesiske statsministeren Zhou Enlai brukte begrepet for første gang i et brev adressert til Indias daværende statsminister Jawaharlal Nehru den 24. oktober 1959. 

I et brev datert 7. november 1959 sa Zhou til Nehru at LAC bestod av «den såkalte McMahonlinjen i øst og linjen opp til dit hvor hver side praktiserer egentlig kontroll i vest». Under den sino-indiske krig i 1962 hevdet Nehru at han ikke visste hvor linjen gikk:

> There is no sense or meaning in the Chinese offer to withdraw twenty kilometers from what they call 'line of actual control'. What is this 'line of control'? Is this the line they have created by aggression since the beginning of September? Advancing forty or sixty kilometers by blatant military aggression and offering to withdraw twenty kilometers provided both sides do this is a deceptive device which can fool nobody.
> 
> 
> Jawaharlal Nehru
> 
> 

Zhou svarte med å si:

> The LAC was basically still the line of actual control as existed between the Chinese and Indian sides on 7 November 1959. To put it concretely, in the eastern sector it coincides in the main with the so-called McMahon line, and in the western and middle sectors it coincides in the main with the traditional customary line which has consistently been pointed out by China.
> 
> 
> Zhou Enlai
> 
> 

Begrepet *Line of Actual Control* fikk rettslig anerkjennelse i sino-indiske avtaler inngått i 1993 og 1996. 1996-avtalen sier: «Ingen aktiviteter fra hver side skal tråkke på eller krysse den faktiske kontrollinjen».

Se også
-------

* Sino-indiske relasjoner
* Line of Control
* Aksai Chin

Referanser
----------

1. ↑  "Another Chinese intrusion in Sikkim Arkivert 28. september 2011 hos Wayback Machine.", OneIndia, torsdag 19. juni 2008. Besøkt: 19. juni 2008.
2. ↑  Maxwell, Neville (1999). «India's China War». Arkivert fra originalen 22. august 2008. Besøkt 21. oktober 2008.  «Arkivert kopi». Arkivert fra originalen 22. august 2008. Besøkt 22. april 2010.
3. ↑  Uoffisiell norsk oversettelse av Nehrus utsagn:   
«Det er ingen logikk eller betydning i det kinesiske tilbudet om å trekke seg 20 km tilbake fra det de kaller «den faktiske kontrollinjen». Hva er denne «kontrollinjen»? Er dette den linjen de selv har trukket med aggresjon siden begynnelsen av september? Først en fremrykning på 40 eller 60 km med åpenbar militær aggresjon og deretter et tilbud om å trekke seg 20 km tilbake, forutsatt at begge gjør dette, det er i seg selv et villedende trekk som ikke kan lure noen.»
4. ↑  Chou's Latest Proposals Arkivert 17. juli 2011 hos Wayback Machine."
5. ↑  Uoffisiell norsk oversettelse av Zhous svar til Nehru:   
 «LAC var i hovedsak fortsatt den faktiske kontrollinjen som hadde eksistert mellom India og Kina siden 7. novmeber 1959. For å si det konkret, i den østlige sektoren sammenfaller den i hovedtrekk med den såkalte McMahonlinjen og i den vestlige og midtre sektoren sammenfaller den i hovedtrekk med den tradisjonelle sedvanlige linje som konsekvent har blitt utpekt av Kina.»
6. ↑  Sali, M.L. (2008) *India-China border dispute*, s. 185, ISBN 1434369714.

Eksterne lenker
---------------

* (en) Why China is playing hardball in Arunachal av Venkatesan Vembu, Daily News & Analysis, 13. mai 2007.